ഐഎസ് ഭീകര നേതാവിനെ വധിച്ച് താലിബാന് മുന്വൈരാഗ്യമെന്ന് റിപ്പോര്ട്ട് കാബൂള്: ഐഎസ് ഭീകര നേതാവിനെ വധിച്ച് താലിബാന്. അഫ്ഗാനിസ്ഥാനിലെ ഐഎസ് നേതാവായ ഉമര് ഖൊറസാനിയെയാണ് താലിബാന് കൊന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മൗലവി സിയ ഉള് ഹഖ് എന്നും അറിയപ്പെട്ടിരുന്ന ഖൊറസാനി അഫ്ഗാനിലെ പുലെ ഛര്ഖി ജയിലില് തടവിലായിരുന്നു. ഇവിടുന്ന് ഇയാളെ മോചിപ്പിച്ച ശേഷമാണ് കൊലപ്പെടുത്തിയത്. എന്നാല് 2020ലാണ് ഖൊറസാനി അഫ്ഗാന് ജയിലില് തടവിലാക്കപ്പെടുന്നത്. 2015 മുതല് അഫ്ഗാനില് ശക്തമായ ആധിപത്യം ഉണ്ടാക്കാന് ഐ.എസ് ശ്രമിക്കുന്നുണ്ട്. രാജ്യത്തിന്റെ കിഴക്കന് മേഖലയായ നന്ഗര്ഹാറില് 2015ല് ഇവര്ക്ക് ഇസ്ലാമിക് സ്റ്റേറ്റ് ഖോറസാന് പ്രാെവിന്സ് എന്ന പേരില് ക്യാമ്ബ് രൂപീകരിച്ചെങ്കിലും വളര്ച്ച പ്രാപിക്കാന് കഴിഞ്ഞില്ല. താലിബാന് അന്ന് മുതല് തന്നെ ഐഎസിനെ എതിരാളിയായാണ് കാണുന്നത്. നന്ഗര്ഹാറില് ക്യാമ്ബ് രൂപീകരിച്ചപ്പോള് തന്നെ അത് ഒഴിപ്പിക്കണമെന്ന് ആവശ്യപ്പെട്ട് താലിബാന് ഖൊറസാനിയ്ക്ക് കത്തയച്ചിരുന്നു. എന്നാല് താലിബാന്റെ ആവശ്യത്തിന് ഐഎസ് വലിയ വില കല്പ്പിച്ചില്ല. കൂടാതെ താലിബാന് അംഗങ്ങളെ ഐഎസിലേക്ക് റിക്രൂട്ട് ചെയ്യാനും തുടങ്ങി. ഇത് ഇരു ഭീകരരും തമ്മിലുള്ള ബന്ധം വഷളാക്കുകയായിരുന്നു. അതേസമയം വര്ഷങ്ങള്ക്ക് മുന്പ് ജോവ്സ്ജാന് പ്രവിശ്യയില് താലിബാന് വേണ്ടി ഫണ്ട് സംഘടിപ്പിക്കുന്ന കറുപ്പ് വ്യാപാരികളെ ഐഎസ് ഭീകരര് തട്ടിക്കൊണ്ട് പോയിരുന്നു. തുടര്ന്ന് ഐഎസ്സും താലിബാനും തമ്മിലുണ്ടായ ആക്രമണത്തില് നിരവധി പേരാണ് കൊല്ലപ്പെട്ടത്. ഈ സംഭവവും ഐഎസിനെ ശത്രുക്കളുടെ പട്ടികയില് കാണാനിടയായി. ഇതൊക്കെ കണക്കിലെടുത്താണ് ഐഎസ് നേതാവിനെ കൊലപ്പെടുത്തിയതെന്നാണ് താലിബാന്റെ വാദം. എന്നാല് കാബൂളില് ഇന്ത്യക്കാരുള്പ്പെടെ 150 പേരെ താലിബാന് ഭീകരര് തടഞ്ഞുവച്ചിരിക്കുന്നുവെന്ന് റിപ്പോര്ട്ട്. രാജ്യം വിടാന് വിമാനത്താവളത്തിലെത്തിയവരെ താലിബാന് സംഘം പിടിച്ചുവച്ചു എന്നാണ് വിവരം. അതേസമയം ഇവരെ മടക്കികൊണ്ടുവരുന്നതിനായി ഊര്ജിത നടപടികളുമായി മുന്നോട്ടുപോകുകയാണ് ഭാരതം. എന്നാല് ഇന്ത്യക്കാരെ ബന്ദികളാക്കിയെന്ന വാര്ത്ത നിഷേധിക്കുകയാണ് താലിബാന്. ഇന്ത്യക്കാരെ സുരക്ഷിത കേന്ദ്രങ്ങളിലേക്ക് മാറ്റുക മാത്രമാണ് ചെയ്തതെന്ന് താലിബാന് അറിയിച്ചു. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona